Branko Crvenkovskij
Store norske leksikon,Historie,Verdens historie og samtidshistorie,Europa,Nord-Makedonias historie,Nord-Makedonias samtidshistorie
Branko Crvenkovskij er en nord-makedonsk sosialdemokratisk politiker, som var president i Makedonia (nå Nord-Makedonia) i perioden 2004–2009.
Crvenkovskij var leder for det sosialdemokratiske partiet SDSM fra starten i 1991; SDSM ble grunnlagt på tuftene av det tidligere kommunistpartiet. Fra 1990 var han medlem av parlamentet. Crvenkovskij var statsminister i Makedonia i 1992–1998, opposisjonsleder i 1998–2002, og på ny statsminister i 2002–2004 etter valgseieren til koalisjonen «Sammen for Makedonia».Etter at president Boris Trajkovskij omkom i en flyulykke, vant Crvenkovskij presidentvalget i april 2004. Les mer i Store norske leksikon Nord-Makedonias politiske system Nord-Makedonias samtidshistorie